কার্ডিওলজি বিভাগের চেয়ারম্যান অধ্যাপক ডা. সজল কৃষ্ণ ব্যানার্জি জানান, বিএসএমএমইউতে হৃদরোগ বিভাগে ভর্তি হওয়া রোগীদের প্রায় ৩০ শতাংশ হার্ট ফেলিউরের রোগী। হার্ট ফেলিউরে ভোগা রোগীদের পরিবারের লোকজনের দুর্দশার সীমা থাকে না উল্লেখ করে তিনি বলেন, ‘তারা চিকিৎসার খরচ মেটাতেই নিঃস্ব হয়ে যাচ্ছে। ইউরোপ-আমেরিকাতেও হার্ট ফেলিউরের স্থায়ী সমাধান বা চিকিৎসা নেই। তাই এ রোগ প্রতিরোধের দিকেই মনোযোগী হতে হবে বেশি। হৃদরোগের সূত্রপাত বন্ধের দিকে গুরুত্ব দিতে হবে, যাতে নতুন করে কেউ হার্ট ফেলিউরে আক্রান্ত না হয়।’